Weereens het Hoedspruit ons nie in die steek gelaat nie! Puik akkomodasie - skoner kan mens nie kry nie! Spierwit handdoeke en beddegoed! Dis die eerste keer wat ons aan ’n muskiet net kan vat en dis silwerskoon! Ons het ’n versoek gehad vir ’n ekstra matras in kamer en was verras om te sien dat lakens, komberse en ’n duvet splinternuut aangekoop was. Die kombuis is net groot genoeg en toegerus met alles - en skoon! Ons sal vir seker terugkeer.
Baie dankie dat jy die tyd gevat het om 'n resensie te los. Ons is so jammer dat jou bure geraas het, ons het geraas reels in ons verwelkomings briewe en raai altyd ons gaste aan om te laat weet as daar enige probleme is.
Die swembad is hemels met die warm dae! Die braai is onderdak wat perfek is as dit reën. Die buitestort is 'n wenner en die groot bed met 'n muskiet net en luversorger was heerlik. Ons gaan beslis weer terug. Baie gerieflik met alles wat benodig word en selfs DStv.
Baie netjies en skoon. Volgens foto en beskrywing is daar 'n swembad by jou lodge. Wat nie die geval is nie. Die swembad is omtrent 150 m weg van die huis. Op 'n warm dag deel jy die klein swembad met die res van die oord. Die swembad is dan te klein vir almal om te gebruik.
Die verblyf was baie aangenaam en die eenheid was baie netjies. Sal net eerder meer in die bos en nie so naby aan die hoofpad wil wees nie, maar verder was dit baie lekker.
Dis 'n pragtige, moderne chalet en ons het lekker gebly ten spyte van 'n paar ongerieflike items. Die hoofslaapkamer het nie 'n bedlampie nie en ook nie matjies voor die bed nie. Die kinderkamer buite op die stoep is bietjie onprakties, want mens kan nie in die nag hoor of hul mens nodig het nie. En ek wou nie ons kleinseun toesluit in sy kamer nie, so hy moes op die bank in die sitkamer slaap. Ons was nie baie gelukkig met die badkamer (en toilet) wat in die kamer is nie. Die bad is baie ongerieflik, mens kan nie die krane bykom nie, jy moet in die bad klim om die krane oop te maak. Die buitestort is nou wel oulik, maar jou voete is weer vuil teen die tyd wat jy in gaan ─ onprakties. Die klerekas is so donker, mens kan nie in die dag of aand daarbinne sien nie. In die kombuis was geen rasper nie en ook nie bakkies om graankos, jogurt of poeding uit te eet nie. Gelukkig maak die mooi plek op vir die ongerief.
Die huisie was baie mooi en netjies gewees en dit het alles wat jy nodig het vir 'n paar aande se verblyf. Ons huisie was tussen twee paaie gewees, maar dit was tog baie rustig.
Sal definitief die plek aanbeveel vir 'n alleen naweek of saam met vriende sonder die kinders. Dis nie kindervriendelik nie. Die plek is goed ingerig en was netjies en skoon. Die privaat swembad was ons redding in die hitte gewees. Ons het ons naweek baie geniet. Dankie, Raptors Lodge!
Die diens was puik, dit was baie skoon en modern. Ek sal vir seker Raptors Lodge aanbeveel vir ander mense en vir seker weer teruggaan.
Baie goed toegeruste eenheid vir 4 persone. Binne in die bos, alhoewel 'n klipgooi van die winkels af. Slegs 'n uur se ry om die Krugerwildtuin te besoek as 'n dagbesoeker. Sal beslis weer gebruik maak van hulle lodge.
Mooi plekkie in die bosveld, skoon en netjies. Ons het in Eenheid 3 gebly. Die mense in Eenheid 18 het ons slapelose nagte gegee! Vrydagaand het ons hulle gehoor, maar dit was nie te rof nie. Saterdagoggend het die mense al biere in hulle hande gehad toe hulle verby ons eenheid gestap het. Saterdagaand was daar harde musiek, geskreeu, gesing en baie geraas. Ek moes die 24 uur-kantoor bel en hulle het 'n voertuig na 'n halfuur gestuur om die mense stil te maak. Dit was 01:00 die oggend, maar hulle het seker eers na 03:00 opgehou. Ek het uitgesien na 'n rustige naweek in die bos, maar het beter by my eie huis geslaap!
Die verblyf is 'n bederf en die rustigheid, netheid en volle DStv diens het bygedra tot 'n welkome huislike gevoel en ervaring. Die braaier buite kort so 'n bietjie aandag aangesien die rooster in het en kan jou vleis daardeur verlore raak. So 'n bederf en die waarde vir geld dra daartoe by dat ek enige tyd weer daar sal gaan bly. Die WiFi diens is egter baie stadig en 'n bietjie frustrerend.
Ek sal nie weer daar gaan bly nie, het meer verwag vir waarde vir my geld, dit was asof hulle nie die plek skoongemaak het nie, daar was nog melk in die yskas van die vorige mense wat daar gebly het en daar het 'n vuil lap gelê by die wasbak. Die badrand se sement was stukkend gewees.
Sal definitief weer gaan bly by Raptors Lodge. Daar word aan alles gedink: van die koue water in die yskas tot die yster in die kas. Dankie vir 'n onvergeetlike ervaring
Almal was baie vriendelik, dit was 'n baie lekker honeymoon wat ons daar gehad het. Sal enige dag weer daar tuisgaan. Almal het baie moeite gedoen om dit vir ons spesiaal te maak.
Alhoewel die verblyf baie skoon en netjies was, was daar geen swembad soos wat op die blad geadverteer was nie. Ek sou aanbeveel dat mense wat by Raptors bespreek eers doodseker maak waar hulle ingeklok word, want daar is 2 persele waarvan die een glad nie is soos wat geadverteer word nie. Gaste word ontvang deur die "anti poaching"-wagte, wat glad nie baie verwelkomend was nie.
Jy kan kom en gaan soos jy wil. En dis naby aan die Krugerwildtuin. Absoluut 'n heerlike wegbreekplek maar tog naby alles.
Ons het 'n wonderlike naweek gehad. Die "huisie" het alles wat jy nodige het en die badkamer en kamer is baie mooi en netjies. Jul sal ons definitief weer sien.
Die plekkie is ongelooflik skoon en netjies. Dit is sentraal geleë. Leigh se gasvryheid is ongekend. Sy gaan uit haar pad om jou verblyf aangenaam te maak sonder om jou privaatheid te versteur. Linda het dit mooi skoon gehou en was baie vriendelik en aangenaam. Baie dankie vir 'n lekker tyd. Ek sal beslis weer terugkom en die plekkie vir almal aanbeveel.